смешни разкази за Доктори
Дежурният психиатър минавал по коридора на клиниката за душевно болни. И що да види?... Един от пациентите бил вързал с канап - стар чехъл. И го влачел край себе си по земята. Лекарят се учудил:
- Какви ги вършиш, бе, Иване?
Оня отговорил:
- А, просто си правя майтап. Помъкнал съм тука тоя чехъл, за да ми е весело.
Медикът попитал внимателно:
- Нали осъзнаваш добре, че това - НЕ е куче?
Другият се захилил:
- Ама, моля ти се! И през ум не ми минава, че може да е куче!
Чехъл си е и нищо друго!
Лекарят кимнал доволно:
- Браво, Иване! Само така! Показваш голямо подобрение! Скоро ще те изпишем!
И отминал по коридора.
Пациентът се обърнал към чехъла, намигнал му дяволито и се захилил:
- Ама, как го преметнахме само тоя прост доктор! Нали, Шаро?